

**N A T J E Č A J**

**za najbolje novinarske radove**

**u razdoblju od 1. siječnja do 31. prosinca 2019. godine**

1. Na temelju Statuta HND-a, Pravilnika o novinarskim nagradama HND-a, Pravilnika o nagradi Novinar godine/ Novinarka godine te Pravilnika za dodjelu nagrade za životno djelo, Izvršni odbor HND-a 3. prosinca 2019. raspisuje natječaj za dodjelu novinarskih nagrada u sljedećim kategorijama:

A. Nagrada za životno djelo ***Otokar Keršovani***

B. Nagrada ***Novinar godine/ Novinarka godine***

C. Godišnje nagrade za najzapaženije novinarske radove ***Marija Jurić-Zagorka*** za

a) pisano novinarstvo

b) radijsko novinarstvo

c) televizijsko novinarstvo

d) internetsko novinarstvo

D. Nagrada za istraživačko novinarstvo ***Jasna Babić***

E. Nagrada za snimateljski prilog na televiziji ***Žarko Kaić***

F. Nagrada za novinsku fotografiju ***Nikša Antonini***.

2. Autore za nagrade HND-a mogu predlagati svi pojedinci, svi ogranci, zborovi i županijska vijeća, uredništva, članovi HND-a te ocjenjivačke skupine, Izvršni odbor HND**-**a i sami autori.

3. Prijave se šalju pisanim putem na adresu HND-a (Perkovčeva 2, 10 000 Zagreb) i elektroničkim putem na adresu elektroničke pošte hnd@hnd.hr, zaključno do kraja siječnja. Za slanje poštom, uz pisano obrazloženje prijave valja priložiti i fotokopije kandidiranih tekstova, odnosno snimke nominiranih emisija (na CD-u, DVD-u, USB-u). Za prijavu elektroničkim putem, uz pisano obrazloženje kandidature, snimke radijskih i televizijskih priloga i emisija šalju se putem dostupnih servisa za slanje velikih dokumenata (WeTransfer, Jumbo mail). Prijava može sadržavati maksimalno 5 radova po kandidatu.

4. Novinarske nagrade sastoje se od priznanja i pripadajućeg novčanog iznosa. Pravo na novčani dio nagrade imaju redovni članovi HND-a. Dobitniku nagrade ***Otokar Keršovani*** pripada iznos od 15.000,00 kn, a dobitniku nagrade ***Novinar godine*** od 8.000,00 kuna.

Dobitnicima nagrada ***Marija Jurić-Zagorka****,* ***Jasna Babić****,* ***Žarko Kaić*** *i* ***Nikša Antonini*** pripada iznos od po 5.000,00 kuna.

5. Rok za prijavu kandidata (predaju radova) je

**31. siječnja 2020. godine**

Iznimno od ove odredbe pravovaljanim i pravovremeno dostavljenim kandidaturama smatrat će se i radovi koje članovi upute poštom, ako ih je HND primio u roku od 3 dana od dana proteka roka iz prethodnog stavka. Kandidature koje Društvo primi izvan navedenih rokova, bez obzira na način dostave, neće se uzeti u obzir.

6. Radovi i prijave šalju se na adresu:

***Hrvatsko novinarsko društvo***

***Natječaj za 2019. godinu***

**Perkovčeva 2**

**10 000 Zagreb**